open-index/open-wikipedia-markdown huggingface dataset:
Goku

**Son Goku** (孫 悟空) on anime ja manga "Dragon Ball" üks peategelasi. 

Ta on pärit Planet Vegeta. Ta on saiyan. Ta sünnipäev on 16. aprill, ta kaalub 62 kg ja ta on 175 cm pikk. Ta parim sõber on Krillin.
Konstantin Jireček

**Konstantin Josef Jireček** (24. juuli 1854 Viin – 10. jaanuar 1918 sealsamas) oli tšehhi päritolu Austria-Ungari ajaloolane, poliitik, diplomaat ja slavist. Ta oli Balkani uuringute ja Bütsantsi uuringute rajaja ning kirjutas palju tollase Bulgaaria ja Serbia ajaloost. Jireček oli samuti paar aastat Bulgaaria vürstiriigi valitsuse minister.

## Välislingid
IV liiga 2021

**IV liiga 2021** on Eesti jalgpalli tugevuselt kuuenda liiga, IV liiga 2021. aasta hooaeg, mis jagunes nelja tsooni – **põhi/ida**, **põhi**, **põhi/lõuna** ja **põhi/lääs**.

## IV liiga põhi/ida

### Meeskonnad

### Liigatabel

## IV liiga põhi

### Meeskonnad

### Liigatabel

## IV liiga põhi/lõuna

### Meeskonnad

### Liigatabel
 

## IV liiga põhi/lääs

### Meeskonnad

### Liigatabel

## Sügisring
### IV liiga A-tasand

|-
|
#### Mängutulemused

#### Parimad väravakütid

### IV liiga B-tasand

|-
|
#### Mängutulemused

#### Parimad väravakütid

### IV liiga C-tasand

|-
|
#### Mängutulemused

#### Parimad väravakütid

## Vaata ka
*Meistriliiga 2021
*Esiliiga 2021
*Esiliiga B 2021
*II liiga 2021
*III liiga 2021

## Viited
Quod licet Iovi, non licet bovi

**Quod licet Iovi, non licet bovi** on ladinakeelne väljend, mis otsetõlkes tähendab "Mis on lubatud Jupiterile, ei ole lubatud härjale."
Selle fraasi lõi vanarooma näitekirjanik Terentius, millega vihjatakse kaksikmoraalile, mis lubab mistahes tegusid sotsiaalselt kõrge staatusega ja eesõigustega isikutele (ehk "eliidile"), küll aga on keelatud teistele (ehk "pööblile").
Balkani uuringud

**Balkani uuringud** või **balkanoloogia** või **balkanistika** on Kagu-Euroopat uuriv teadusharu. Selle eesmärk on teaduslikult ja erialaselt uurida Balkani poolsaare kultuure nende keelelistes ja keelevälistes ilmingutes rahvuste ja keeleperekondade lõikes ning interdistsiplinaarsel ja integreerival viisil. Erilise vaatluse all on sealsete rahvaste ja riikide arheoloogia, geograafia, folkloor ja ajalugu.

Balkanistika aluseks on olnud bulgaristika. 

## Lingvistika
Keeleliselt ühiseid jooni leidub peamiselt kreeka, albaania, ja mustlaskeeles ning idaromaani ja lõunaslaavi keeltes. 

## Teadusasutused
1964. aasta jaanuaris asutati Bulgaaria Teaduste Akadeemia juures Balkani Uuringute Instituut ja 1966. aastal toimus Sofias Esimene Rahvusvaheline Balkani Uuringute Kongress. 2010. aastal alustas Balkani Uuringute Instituudis tööd Trakoloogiakeskus.

## Balkanoloogid
*Bogdan Petriceicu Hasdeu
*Boris Shmelev
*Dragoljub Dragojlović
*Gerhard Gesemann
*Gustav Weigand
*Ioannis Papadrianos
*Josef Konstantin Jireček
*Josef Matl
*Kristian Sandfeld
*Radovan Samardžić
*Traian Stoianovich
*Vaso Čubrilović

## Viited
Jordan Ivanov

**Jordan Ivanov Nikolov** (bulgaaria keeles *Йордан Иванов Николов*; 6. jaanuar 1872 Kjustendil – 29. juuli 1947 Sofia) oli bulgaaria kirjandusloolane, arheoloog ja folklorist, kes oli spetsialiseerunud Bulgaaria keskaegsele kirjandusele ja kultuurile. Ta oli Bulgaaria Teaduste Akadeemia täisliige aastast 1909, samuti ta oli bogomiilide kirjandus- ja kultuuripärandi ekspert.
Kunstiteoste tellimise seadus

**Kunstiteoste tellimise seadus** (**KTTS**, ka **protsendiseadus**) on aastast 2011 kehtiv seadus, mille eesmärk on rohkema kunsti toomine avalikku ruumi ja avaliku ruumi esteetiliselt rikkamaks muutmine. Seaduse järgi on avaliku otstarbega hoone ehitamise lahutamatu osa sobiva kunstiteose või -teoste tellimine. Tellitava kunstiteose hind ilma käibemaksuta peab olema vähemalt 1% ehitusmaksumusest, kuid mitte üle 110 000 euro. Konkursile esitatud teoste kavandeid hindab vähemalt viieliikmeline žürii, mille liikmetest 2/3 nimetavad Eesti Kunstnike Liit ja Eesti Kunstiteadlaste ja Kuraatorite Ühing.

2021. aasta seisuga oli erinevatesse asutustesse tellitud peaaegu 100 kunstiteost. Vähemalt üks teos on tellitud igasse Eesti maakonda ja lisaks on tellitud töid Eesti Vabariigi suursaatkondadesse ja riigi alalisse esindusse Euroopa Liidu juures.

## Viited
Oguusi keeled

**Oguusi keeled** on Turgi keelkonna alamharu, mida kõneleb ligikaudu 108 miljonit inimest. Kolm suurima kõnelejate arvuga keelt on türgi, aserbaidžaani ja türkmeeni, mis kokku moodustavad rohkem kui 95% kõnelejatest.

Karahaniidide õpetlane Mahmud al-Kašgari, kes elas 11. sajandil, väitis, et oguusi keel oli türgi keeltest kõige lihtsam.

Rootsi turkoloog ja keeleteadlane Lars Johanson märgib, et oguusi keeled moodustavad turgi keelkonnas selgelt eristatava ja tihedalt seotud bloki, kuna oguusi keelte kõnelejate kultuuriline ja poliitiline ajalugu on neid tihedamalt sidunud kuni tänapäevani.

## Terminoloogia

Mõistet "oguusi" kasutatakse turgi keelte edelaharu kohta. See on viide oguusidele, kes rändasid 8. sajandil Altai mägedest Kesk-Aasiasse ning laienesid eraldi hõimudena Lähis-Itta ja Balkanile.

## Klassifikatsioon

Praeguräägitavad oguusi keeled on nende tunnuste ja geograafia põhjal liigitatud kolme kategooriasse: lääne, ida ja lõuna.

* **salaari**
** **[[Salaari keel|salaari]]**
* **lääne**
** **[[Türgi keel|türgi]]**
** **[[Aserbaidžaani keel|aserbaidžaani]]**
** **[[Gagauusi keel|gagauusi]]**
** **[[Balkanigagauusi keel|balkanigagauusi]]**
** osmanitürgi †
** vana-anatooliatürgi †
** petšeneegi †
* **ida**
** **[[Türkmeeni keel|türkmeeni]]**
** **[[Horasanitürgi keel|horasanitürgi]]**
* **lõuna**
** **[[Kaškai keel|kaškai]]**
** **[[Šaharmahalitürgi keel|šaharmahalitürgi]]**

Veel kaks keelt, krimmitatari ja urumi, on kõptšaki keeled, kuid oguusi keeled on neid tugevasti mõjutanud.

Väljasurnud petšeneegi keel oli tõenäoliselt oguusi keel, kuid kuna see on halvasti dokumenteeritud, on seda raske oguusi keelerühmas edasi liigitada; seetõttu jäetakse see tavaliselt klassifikatsioonist välja.

## Vaata ka

* Oguusid
* Turgi keeled
* Turgi rahvad
1961. aasta Berliini kriis

**1961. aasta Berliini kriis** (saksa keeles *Berlin-Krise*) oli poliit-sõjaväeline kriis, mis leidis aset 4. juunist 9. novembrini 1961. Tegu oli külma sõja viimase suurema Berliini ja teise maailmasõja järgset Saksamaad puudutava vahejuhtumiga. Berliini kriis algas, kui Nõukogude Liit seadis kõikide sõjavägede Berliinist väljaviimiseks ultimaatumi. Selle alla kuulusid ka lääneriikide väed Lääne-Berliinis. Kriis kulmineerus Berliini lõhenemisega, kuna Ida-Saksamaa ehitas linna Berliini müüri.

Kriisi ajal toimus Moskvas NLKP 22. kongress, mis oli viimane, kus osales ka Hiina Kommunistlik Partei.

## Vaata ka
* 1958.–1959. aasta Berliini kriis
* Põgenemiskatsed ja hukkunud Saksamaade vahelisel piiril
* Sakslaste põgenemised ja väljasaatmised (1944–1950)
* *[[Republikflucht]]*
* Berliini ajalugu
* Nikita Hruštšov
* Dwight D. Eisenhoweri presidentuur
* John F. Kennedy presidentuur

## Kirjandus
* Barker, Elisabeth. “The Berlin Crisis 1958–1962.” *International Affairs* 39#1 (1963), pp. 59–73. online. 
* Beschloss, Michael. *The Crisis Years: Kennedy and Khrushchev, 1960–1963* (1991) online
* Carmichael, Neil. "A Brief History of the Berlin Crisis of 1961" (US National Archives,. 2011); short essay;; not copyright
* 
* 
*
* Freedman, Lawrence. *Kennedy's Wars: Berlin, Cuba, Laos, and Vietnam* (Oxford UP, 2000) pp 45–120. online
* Gearson, John PS, and Kori N. Schake, eds. *The Berlin Wall Crisis: Perspectives on Cold War Alliances* (Palgrave Macmillan, 2002).
*
*
*
* Lunak, Petr. "Khrushchev and the Berlin Crisis: Soviet brinkmanship seen from inside." *Cold War History* 3.2 (2003): 53–82.
*
* Newman, Kitty. *Macmillan, Khrushchev and the Berlin Crisis, 1958-1960* (Routledge, 2007).
*
* Rasmussen, Kasper Grotle. "In search of a negotiated settlement: McGeorge Bundy and the 1961 Berlin crisis." *Journal of Transatlantic Studies* 14.1 (2016): 47–64.
* Schick, Jack M. *The Berlin crisis, 1958-1962* (1971) online
* Sergunin, Alexander. "The role of the Executive Office of the President in the US decision-making on the Berlin crisis of 1961." *Americana* 15 (2017): 64–95.
* Slusser, Robert M. *The Berlin Crisis of 1961: Soviet-American Relations and the Struggle for Power in the Kremlin, June–November, 1961* (Johns Hopkins UP, 1973) excerpt
* Smith, Jean Edward. *The defense of Berlin* (1963).
* Taubman, William. *Khrushchev: The Man and his Era* (WW Norton & Company, 2003). pp 480–506.online
* 
* Tompson, William. *Khrushchev: A political life* (Springer, 2016). online
* Trachtenberg, Marc. *A Constructed Peace: The Making of the European Settlement 1945‒1963* (Princeton UP, 1999) pp. 283–402. excerpt
* Voorhees, Theodore. *The Silent Guns of Two Octobers: Kennedy and Khrushchev Play the Double Game* (U of Michigan Press, 2020).
* Windsor, Philip. "The Berlin Crises" *History Today* (June 1962) Vol. 6, p375-384, summarizes the series of crises 1946 to 1961; online.

## Välislingid
*The Wall, 1958–1963
*Forty Years Crisis
*First strike options and the Berlin Crisis
*Khrushchev’s Secret Speech on the Berlin Crisis, August 1961
*Conference: "From Vienna to Checkpoint Charlie: The Berlin Crisis of 1961"
Passarowitzi rahu

**Passarowitzi rahu** (Požarevaci rahu) sõlmiti 21. juuli 1718 Požarevaci linnas ja see lõpetas Austria-Türgi (1716–18) ning Veneetsia-Türgi sõja (1714–18). Selle tulemusel kaotas Osmanite riik suuri alasid ja lõppes ka Osmanite ekspansioon läänsuunal.

1715. aastal sundisid türklased Veneetsiat loovutama Moreat (Peloponnese poolsaart), mis oli suurim võit, mille Veneetsia saavutas 1699. aastal Karlowitzi rahuga. Lisaks ohustas Türgi Veneetsia valdusi Dalmaatsias ja Joonia saartel. Nendesse sündmustesse sekkus Austria, kes lõi 1716. aastal ühise liidu Veneetsiaga. Järgnenud Austri eestvõttel toimunud vaenutegevuses kandsid türklased mitmeid suuri kaotusi. Sõjategevus segas kaubategevust Vahemere idaosas, eriti mõjutas see Suurbritanniat ja Hollandit. Nende kahe riigi initsiatiivil jõuti 1718. aastal Passarowitzi rahuni.

### Rahu tulemused
Sõlmiti 24-aastane rahu Türgi ja Austria vahel, millega Türgi loovutas Austriale Banaati, Põhja-Serbia, Põhja-Bosnia ja osa Valahhiat. Austria ja Türgi sõlmisid ka omavahel kaubanduslepingu, mis andis Austriale kaubanduslikud privileegid Türgis.

Veneetsia pidi loovutama Türgile Morea (Peloponnese poolsaar), kuid säilitas Joonia saared ja sai kasu Dalmaatsiast.
Votiivkirik

**Votiivkirik** (ladina keeles *votivus* 'pühendatud') on jumalale tänu või vandetõotuse märgiks ehitatud kirik.

## Vaata ka
* Votiiv
* Votiivkroon
Trepimarss

**Trepimarss** ehk **trepikäik** on trepi peamine osa - astmestik kahe trepimademe vahel ehk trepi astmete rida.
Kõptšaki keeled

**Kõptšaki keeled** on turgi keelte haru, mille keeli kõneleb ligikaudu 28 miljonit inimest peamiselt Kesk-Aasias ja Ida-Euroopas, ulatudes Ukrainast Hiinani. Mõned selle rühma enimräägitavad keeled on kasahhi, kirgiisi ja tatari.

## Kõptšaki keeled emakeelena

Turgi keeled on keelkond, mis koosneb vähemalt 35 dokumenteeritud keelest, mida räägivad turgi rahvad. Kõnelejate arv tuletati statistikast või hinnangutest (2019) ja ümardati:

## Klassifikatsioon

Kõptšaki keeled võib geograafia ja ühiste tunnuste põhjal jagada nelja rühma (**rasvases** kirjas keeli räägitakse ka tänapäeval):

* **kõptšaki–bulgaari** (uraali, uraali-kaspia)
** **[[Baškiiri keel|baškiiri]]**
** **[[Tatari keel|tatari]]**
** vanatatari †
* **kõptšaki–kumaani** (pontose-kaspia)
** **[[Karatšai-balkaari keel|karatšai-balkaari]]**
** **[[Kumõki keel|kumõki]]**
** **[[Karaiimi keel|karaiimi]]**
** **[[Krõmtšaki keel|krõmtšaki]]**
** **[[Urumi keel|urumi]]** *
** **[[Krimmitatari keel|krimmitatari]]** **
** kumaani †
* **kõptšaki–nogai** (araali-kaspia)
** **[[Kasahhi keel|kasahhi]]**
** **[[Karakalpaki keel|karakalpaki]]**
** **[[Siberitatari keel|siberitatari]]**
*** **[[Baraba murre|barabatatari]]**
** **[[Nogai keel|nogai]]**
* **kirgiisi–kõptšaki** (kirgiisi)
** **[[Kirgiisi keel|kirgiisi]]**
* **lõuna-kõptšaki**
** ferganakõptšaki †

## Vaata ka

* Kõptšaki keel
* Kõptšakid
* Kumaanid
* Kumaani keel
* Kalpak
Graham Carey

**Graham Carey** (sündinud 20. mail 1989 Blanchardstownis) on Iirimaa jalgpallur, kes mängib ründava poolkaitsjana Bulgaaria kõrgliiga klubis Sofia CSKA.

2005. aastal liitus ta Šotimaa klubi Celticu noorteakadeemiaga. Klubi põhimeeskonnas pääses ta väljakule vaid ühes UEFA Euroopa Liiga kohtumises 2009. aasta detsembris. Celticust oli ta 2009. aastal laenul Iirimaa kõrgliiga klubis Bohemians, hooaja 2009–10 teises pooles Šotimaa kõrgliiga klubis St Mirren ning hooajal 2010–11 Inglismaa tugevuselt kolmanda liiga klubis Huddersfield Town.

Aastatel 2011–2013 mängis ta taas St Mirrenis, 2013–2015 Šotimaa kõrgliiga klubis Ross County ja 2015–2019 Inglismaa klubis Plymouth Argyle. Hooajal 2015–16 valiti Carey Plymouth Argyle'is mängides fännide poolt Inglismaa League Two hooaja parimaks mängijaks ja hooajal 2016–17 liiga sümboolsesse koosseisu. Carey valiti Plymouth Argyle'i aasta parimaks mängijaks 2016 ja 2018.

2019. aasta juunis sõlmis ta lepingu Sofia CSKA-ga.

Aastatel 2009–2010 mängis Carey kuuel korral Iirimaa kuni 21-aastaste koondises.

## Saavutused
;Bohemians
*League of Ireland Premier Division: 2009
;St Mirren
*Scottish League Cup: 2012–13
;Plymouth Argyle
*EFL League Two: Teine koht 2016–17
;CSKA Sofia
*Bulgaaria karikas: 2020–21

## Viited
Geferson

**Geferson Cerqueira Teles** (sündinud 13. mail 1994 Lauro de Freitases) on Brasiilia jalgpallur, kes mängib keskkaitsja või kaitsva poolkaitsjana Bulgaaria kõrgliiga klubis Sofia CSKA.

Aastatel 2002–2010 kuulus ta Brasiilia klubi Vitória noorteakadeemiasse. 2011. aastal liitus ta Internacionaliga. Brasiilia kõrgliigas debüteeris ta Internacionali meeskonnas 2015. aastal. 2017. aastal oli ta laenul Vitórias.

2018. aasta jaanuaris sõlmis ta lepingu Sofia CSKA-ga.

Geferson kuulus Brasiilia jalgpallikoondisse 2015. aasta Copa Américal. Ta nimetati koondisse pärast seda, kui Marcelo jäi vigastuse tõttu turniirilt eemale. Geferson ei pääsenud turniiril üheski kohtumises väljakule ja hiljem ei ole teada koondisse enam kutsutud.

## Saavutused
;Sofia CSKA
*Bulgaaria karikas: 2020–21

## Viited
III liiga 2021

**III liiga 2021** oli Eesti jalgpalli tugevuselt viienda liiga, III liiga 2021. aasta hooaeg, mis jagunes nelja tsooni – **ida**, **põhi**, **lõuna** ja **lääs**.

## III liiga ida

### Meeskonnad

### Liigatabel

### III liiga ida üleminekumängud

### Mängutulemused

### Parimad väravakütid

## III liiga põhi

### Meeskonnad

### Liigatabel

### III liiga põhi üleminekumängud

### Mängutulemused

### Parimad väravakütid

## III liiga lõuna

### Meeskonnad

### Liigatabel

### III liiga lõuna üleminekumängud

### Mängutulemused

### Parimad väravakütid

## III liiga lääs

### Meeskonnad

### Liigatabel

### III liiga lääs üleminekumängud

### Mängutulemused

### Parimad väravakütid

## Vaata ka
*Meistriliiga 2021
*Esiliiga 2021
*Esiliiga B 2021
*II liiga 2021
*IV liiga 2021

## Viited
Amos Youga

**Amos Christopher Youga** (sündinud 8. detsembril 1992 Villeurbanne'is) on Prantsusmaal sündinud Kesk-Aafrika Vabariigi jalgpallur, kes mängib keskpoolkaitsjana Bulgaaria kõrgliiga klubis Sofia CSKA ja Kesk-Aafrika Vabariigi jalgpallikoondises.

Ta alustas klubikarjääri Prantsusmaal. Hooajal 2013–14 debüteeris ta Prantsusmaa tugevuselt kolmanda liiga klubis Vannes. Aastatel 2014–2017 kuulus ta Ajaccio Gazéleci meeskonda, mängides hooajal 2015–16 klubiga Prantsusmaa kõrgliigasse. Aastatel 2017–2020 mängis Youga Prantsusmaa esiliiga klubis Le Havre.

2020. aasta juunis liitus ta Sofia CSKA-ga.

Kesk-Aafrika Vabariigi jalgpallikoondises debüteeris Youga 15. juunil 2013 MM-i valikmängus Botswana vastu.

Tema vend Kelly Youga on endine jalgpallur. Ta on Prantsusmaa noortekoondistes mänginud jalgpalluri Willem Geubbelsi onu.

## Saavutused
;Sofia CSKA
*Bulgaaria karikas: 2020–21
Capilla abierta

***Capilla abierta*** on vaid Mehhikole iseloomulik kristlik sakraalehitise tüüp, mis kujutab endast avatud ruumiga vabaõhukabelit. Kabeli ruum koosneb ainult mõned astmed maapinnast kõrgemal asuvast ja vaateplatsi suunas avanevast altariruumist ja vahel selle kõrvalruumidest ning mõnikord on nende ees arkaaditaoline transeptiga võrreldav lahtine sammaskoda. Neid ehitisi püstitati valdavalt 16. sajandil pärast Mehhiko vallutamist ja nende eesmärgiks oli võimaldada teenida missat ja õpetada kristlikke dogmasid korraga suurele hulgale põliselanikele; traditsioonilised kirikud osutusid selle jaoks liiga väikesteks, need olid ette nähtud hispaanlastele ja nende perekondadele ning *capillas abiertas* oli selle kitsaskoha lahendus.

*Capilla abierta*t on peetud kohalikele tavadele kohandatud ruumiks selles mõttes, et nii vabaõhukabeli missa puhul kui ka teokalli platvormil läbi viidavas tseremoonias toimub kogu rituaal lageda taeva all, ainult rituaali läbi viiv preester üksi jääb ehitise katuse alla, ja usklikud on kogunenud toimuvat jälgima sakraalhoone esisele platsile.

## Pildid

PurisimaConcepcionOtumba2.JPG|*Capilla abierta* Otumba kiriku kõrval
OCSFtztztz2.JPG|Tzintzuntzani Püha Franciscuse kloostri kabel Michoacáni osariigis
Centro, Tlaxcala de Xicohténcatl, Tlax., Mexico - panoramio (33).jpg|*Capilla abierta* Tlaxcala San Francisco de Asísi kloostris
Convento de Maní 1.jpg|Maní San Miguel Arcángeli kirik koos kabeliga Yucatanis
Mayan World Dzibilchaltun 17.jpg|*Capilla abierta* varemed Dzibilchaltúnis


## Vaata ka
* *[[Capilla posa]]*

## Viited
Põhja-Dobrudža

**Põhja-Dobrudža** (rumeenia keeles *Dobrogea de Nord* või lihtsalt *Dobrogea*; bulgaaria keeles *Северна Добруджа* 'Severna Dobrudzha') on Dobrudža osa Rumeenia piirides. See asub Doonau alamjooksu ja Musta mere vahel ning lõunas piirneb Lõuna-Dobrudžaga, mis on osa Bulgaariast.

## Vaata ka
*Lõuna-Dobrudža
Tšagatai keeled

**Tšagatai keeled** (ka karluki keeled, karluki rühm) on turgi keelkonna alamharu, mis arenes välja karlukkide kunagi kõneldud keelest.

Paljud kesktürgi teosed kirjutati nendes keeltes. Karahaniidide khaaniriigi keel oli tuntud kui *turki, ferghani, kašgari* või *khaqani.* Tšagatai khaaniriigi keel oli tšagatai keel.

Karluki keeli kõneldi Karahhaniidide khaaniriigis, Tšagatai khaaniriigis, Jarkandi khaaniriigis ning usbekikeelsetes Buhhaara khaaniriigis, Buhhaara emiraadis, Hiiva khaaniriigis ja Kokandi khaaniriigis.

## Klassifikatsioon
### Keeled

* Usbeki keel – kõnelevad usbekid; ligikaudu 27 miljonit kõnelejat
* Uiguuri keel – kõnelevad uiguurid; ligikaudu 10 miljonit kõnelejat
* Ili türgi keel – surev keel, mida kõnelevad ilitürklased, kes on juriidiliselt tunnustatud usbekkide alarühmana; 120 kõnelejat ja kahanev (1980)
* Tšagatai keel – väljasurnud keel, mida Kesk-Aasias kunagi laialt räägiti ja mis jäi seal ühiseks kirjakeeleks kuni 20. sajandi alguseni.
* Karahhaniidi türgi keel – Karahaniidide khaaniriigi kirjakeel, mida peetakse kesktürgi keele standardvormiks.
* Horezmitürgi keel – Kuldhordi kirjakeel, mida peetakse tšagatai keele algfaasiks.

* lääne
** **[[Usbeki keel|usbeki]]**
* ida
** **[[Uiguuri keel|uiguuri]]**
** **[[Ilitürgi keel|ilitürgi]]**
** tšagatai †
** karahhaniidi †
** horezmi †

## Emakeelena kõnelejate arv

Turgi keeled on keelkond, mis koosneb vähemalt 35 dokumenteeritud keelest, mida räägivad turgi rahvad. Kõnelejate arv tuletati statistikast või hinnangutest (2019) ja ümardati:
Jirečeki joon

**Jirečeki joon** on mõtteline lääne-idasuunaline joon, mis jagab Balkani poolsaare kaheks, eeldades, et kuni 4. sajandini domineeris põhjapoolsete rahvaste kultuuris ladina keel ja lõunapoolsete rahvaste omas kreeka keel. See kulgeb tänapäeva Laçi linnast Sofiasse ja murdub sealt mööda Balkani mägede harjasid Musta mereni.

Teooria käis 1911. aastal välja tšehhi slavistika uurija Josef Konstantin Jireček. Piiri tõmbamisel võttis ta arvesse arheoloogiliste väljakaevamiste tulemusi ja lähtus oma idees leitud raidkirjadest.

Jirečeki liini tähendus ja arvestamine on Balkani rahvaste (peamiselt rumeenlaste, arumeenlaste ja albaanlaste) etnogeneesi uurimisel hädavajalik.
Konstantin Wilcken

**Konstantin Wilcken** oli Eesti arhitekt ja ehitusmeister.

Konstantin Wilcken oli ehituskontori juhataja, kes ehitas eelkõige historitsistlikke puitmaju. Ta võttis ehitada ka muid hooneid, ka neid, mille projekt toodi kusagilt väljastpoolt (näiteks Riiast). 

## Looming, Elamud
1890. aastate lõpus – 1900. aastate alguses tegi Wilcken järelevalvet rohkem kui sajale eraehitusele aastas, nende seas oli ka hulk suuremaid kivist elamuid (Sakala 9, Narva mnt 20, Toompuiestee 7, Ravi tänaval jt). ja  puitelamutele (, Tartu mnt 31, Tatari tänav 32 (1899), Luise tänav 19 (1895), Tööstuse tänav 26 (1902), Telliskivi tänav 31 maja (1898), Wismari tänav 28 (1898) ja Wismari 31 (1895), Sügise tänav 6 (1903), Tehnika tänav 3 ja Tehnika 5 (1903), Koidu tänav 59 (1900),  J. Vilmsi tänav 33 (1902)).
## Baptistide Kalju-koguduse palvela
1902. aastal valmis Wilckeni arhitektitööna kahekorruseline klombitud paekivist Baptistide Kalju-koguduse palvela Tallinnas Kalamaja linnaosas Soo ja Kalju tänava nurgal.

## Vasalemma mõisa peahoone

Arhitektuuriajaloolase Juhan Maiste andmeil oli arhitekt Wilcken projekteerinud uusgootika silmapaistvamaid ja hilisemaid näiteid Eesti mõisaarhitektuuris Vasalemma mõisa peahoone (ehitusaastad 1890–1893). 

Arhitektuuriajaloolane Karin Hallas-Murula leiab, et Wilckeni autorsus on küllaltki oletuslik ning põhineb analoogsete hoonete võrdlemisel, mis ei ole siiski ammendav tõestus.

## Tõnismägi 10

1888. aastal valmis Karin Hallase andmeil Wilckeni tööna Tallinnas Tõnismägi 10 eramu (hilisem Läti saatkonna maja) – 19. sajandi lõpu historitsismi näide, iseloomuliku vabamahulise kompositsiooniga. 

Hiljem leidis Hallas (nüüd Hallas-Murula), et kuigi projekt kannab Wilckeni allkirja, ei pruugi see tähendada tema autorsust, sest projektile ei pidanud alla kirjutama arhitekt, vaid ehitusjärelevalve eest vastutaja. 
## Kiriku tänav 2

Toomkiriku põhjaküljel asuva Kiriku tänav 2 hoone ümberehituste käigus arhitekt Konstantin Wilckeni algatusel nihutati 1889. aasta ümberehituse käigus hoone peasissepääs keskteljelt läänepoolsesse otsa. Sellega koos ehitati suurejooneline peatrepikoda külluslikult nikerdatud paraadtrepiga.
## Viited

## Välislingid
*Estonian Real Estate taaselustab arhitekt Konstantin Wilckeni pärandi. eestiareng.ee
*Liis Kibuspuu (2009). "Eesti 20. sajandi arhitektuuri inventeerimine: Tallinn 1870–1940". register.muinas.ee
*Eriti väärtuslik miljööväärtuslik hoone. koiduarendus.ee (inventeeriti 14 Wilckeni tööd)
Peterburi tsiviilinseneride instituut

**Keiser Nikolai I Tsiviilinseneride Instituut** (vene keeles *Институт гражданских инженеров императора Николая I*) oli tehnikakõrgkool Venemaa Keisririigis Peterburis (1914. aastast Petrogradis), kus koolitati tsiviilehituse insenere (ehitusinsenere) ja arhitekte. 

1832. aastal asutati **Tsiviilinseneride Kool**, millest sai 1842. aastal **Ehituskool**. 1883. aastal kujundati ümber instituudiks (**Tsiviilinseneride Instituut**). Alates 1892. aastast Keiser Nikolai I Tsiviilinseneride Instituut.  

1892. aastal oli instituudis üle 50 õppejõu, sealhulgas viis professorit. Üliõpilasi oli samal aastal 222.

Pärast Vene impeeriumi kukkumist jätkas instituut nime all Petrogradi Tsiviilinseneride Instituut.

## Direktoreid
*1874–1886 Rudolf Bernhard

## Õppejõude
*Rudolf Bernhard
*Nikolai Beleljubski

## Vilistlasi
 
*Rudolf Bernhard (1846)
*Erwin Bernhard (1874)
*Wilhelm Bernhard (1880)
*Apollon Edelson
*Mihhail Eisenštein
*Georg Hellat
*Francis Kemps
*Augustas Kleinas
*Luka Knjazev
*Nikolai Opatski
*Alexander Rosenberg 
*Aleksandr Vesnin

## Vaata ka
*Peterburi teedeinseneride instituut
*Peterburi Riiklik Arhitektuuri- ja Ehitusülikool
Dmitri Gorelov

**Dmitri Vladimirovitš Gorelov** (*Дмитрий Владимирович Горелов,* sündis 6. augustil 1948 Moskvas) on Venemaa suurärimees ja endine KGB polkovnik, president Vladimir Putini lähikondne.

## Elukäik ja tegevus
Ta lõpetas 1973. aastal Kirovi-nimelise Sõjameditsiini Akadeemia Leningradis. Alates 1977 töötas Leningradi Tervishoiu Peavalitsuse rahvusvaheliste suhete osakonna juhataja asetäitjana. Mõningatel andmetel asus tööle KGB-s, tõustes seal polkovniku aukraadini. 1989. aastal alustas koos biofüüsik Sergei Kolesnikoviga meditsiiniseadmete tarnimisega seotud äri. 1991. aastal lõi koostöös Peterburi linnavalitsuse välissuhete komiteega, mida juhtis Vladimir Putin, meditsiiniseadmete tarnimise firma Petromed. 1996. aastal sai temast ettevõtte Biotechnotronic Consulting kaasasutaja.

2002. aasta algusest Petromed Holdingu juhatuse esimees. 2000. aastate algusest 2013. aastani – Putini sõprade pangana tuntud pank Rossija vähemusaktsionär (12,6%). 2006. aastal omandas Gorelov koos Nikolai Šamaloviga (Putini endise väimehe isa) Viiburi laevatehase kontrollpaki.

Juunis 2000 anti talle aunimetus "Vene Föderatsiooni austatud tervishoiutöötaja". Tema poeg Vassili Gorelov on ettevõtte Rosinvest peadirektor, Viiburi laevatehase kaasomanik.

## Kriitika
2005. aastal teatas Vladimir Putin tervishoiureformi algusest, mille raames kavatseti läbi viia suuremahuline kallite meditsiiniseadmete, eelkõige tomograafide ost. Nagu selgus, ostsid riigiasutused eelarveraha eest tugevalt paisutatud hindadega meditsiiniseadmeid. Reutersi uurimine 2014. aastal näitas skeemi, mille järgi eelarveraha raisati: meditsiiniseadmeid tarnis riigile Gorelovi firma Petromed, mis omakorda ostis need Briti Greathillilt. Selle Briti ettevõtte lõplikud omanikud olid ka Šamalov ja Gorelov. Tähelepanuväärne on see, et ka Greathill ei tootnud meditsiiniseadmeid, vaid ostis need Saksa Siemensilt vähemalt kahekordsete hindadega. "Nad müüsid valitsusele seadmeid vähemalt 195 miljoni dollari väärtuses, saates Šveitsi pangakontodele tulu kokku 84 miljonit dollarit," selgub Reutersi uuritud pangaandmetest. Nendelt kontodelt läks vähemalt 48 miljonit dollarit ettevõttele, mis ehitas nn. Putini paleed Musta mere äärses Gelendžikis.

## Viited
Siberi keeled

**Siberiturgi** või **kirdeturgi keeled** on turgi keelkonna allharu. Järgnev tabel põhineb Lars Johansoni esitatud klassifitseerimisskeemil (1998).

## Siberiturgi keeled emakeelena

Turgi keeled on keelkond, mis koosneb vähemalt 35 dokumenteeritud keelest, mida räägivad turgi rahvad. Kõnelejate arv tuletati statistikast või hinnangutest (2019) ja ümardati:

## Klassifikatsioon

* põhjasiberi
*** sahha (jakuudi)
*** dolgaani
* lõunasiberi
** sajaaniturgi
*** tõva
*** tofa
*** sojoti, urianhai, duhhani
** jenisseiturgi
*** fujukirgiisi
*** hakassi
*** kumandini
*** põhjaaltai
*** šoori
*** läänejuguuri
** tšulõmiturgi
*** tšulõmitürgi
** altaiturgi
*** lõunaaltai
*** teleuudi
** vanaturgi
*** orhhoniturgi †
*** vanauiguuri †

Aleksandr Vovin (2017) märgib, et tofa ja teistes siberiturgi keeltes, eriti sajaaniturgi keeltes, on jenissei keelte laensõnad.
St. Bartholomew' kirik

**St. Bartholomew' kirik** (inglise keeles *St. Bartholomew's Episcopal Church*), mida tavaliselt nimetatakse **St. Bart's**iks, on 1835. aastal asutatud New Yorgi koguduse kirik Midtown Manhattanil, mis asub Park Avenue kaguküljel tänavate 50th Street ja 51st Street vahel. Praeguse ehitise projekteeris arhitekt Bertram Goodhue ja see valmis 1903. aastal.

Kiriku kõrval asuvad Waldorf Astoria New York ja General Electric Building.

31. oktoobril 2016 määrati kirik ja selle kogudusehoone riiklikuks ajaloomälestiseks (inglise keeles *National Historic Landmark*).

## Välislingid
Bertram Goodhue

**Bertram Grosvenor Goodhue** (28. aprill 1869 – 23. aprill 1924) oli Ameerika Ühendriikide arhitekt.

## Tunnustus
*1915 – valiti Ameerika Kunstide ja Kirjanduse Akadeemia liikmeks

## Välislingid
Distsiplinaarvastutus

**Distsiplinaarvastutus** on distsipliinrikkumisest tulenev vastutus, mille puhul kohaldatakse distsiplinaarkaristust. Distsiplinaarsüütegu on teenistuskohustuse süüline rikkumine. Kohustus võib tuleneda seadusest, ametijuhendist või ametiasutuse kehtestatud aktidest. Distsiplinaarvastutus on seotud ainult töökohustuste rikkumisega ja erineb sellepoolest kriminaal- või väärteovastutusest. Distsiplinaarkaristuse määramine aga ei tähenda, et sama teo eest ei või võtta isikut ka haldus-, kriminaal- või materiaalsele vastutusele. 

Distsiplinaarvaidluste lahendamisel lähtutakse Eestis avaliku teenistuse seadusest ja töötajate distsiplinaarvastutuse seadusest. Osale avalikus teenistuses töötavatele ametnikele kohaldub veel ka valdkonna eriseadus. Näiteks notari distsiplinaarvastutuse seadus kohaldub notarile, notari asendajale ja notariaadikandidaadile. 

Distsiplinaarmenetluse eesmärk on distsiplinaarsüüteo kiire avastamine ja täielik väljaselgitamine, süüdlase väljaselgitamine ning proportsionaalse distsiplinaarkaristuse määramine. Piisavate faktiliste asjaolude olemasolul saab distsiplinaarmenetlust algatada isik, kellel on ametisse nimetamise õigus käskkirjaga või korraldusega. Distsiplinaarmenetlust korraldab distsiplinaarmenetluse algatanud isik või tema volitatud isik. 

Tööandjal on õigus määrata distsiplinaarkaristustena rahatrahv, mille suurus on kuni töötaja kümnekordne keskmine päevapalk, või töötaja töölt kõrvaldada palga maksmise peatamisega kuni kümneks järjestikuseks graafikujärgseks tööpäevaks. Distsiplinaarkaristuse liigid ametnikele on noomitus, põhipalga vähendamine kuni 30% kuni kuueks kuuks või ka teenistusest vabastamine. 

## Distsiplinaarkolleegium
Kohtute seaduse paragrahvi 87 järgi on kohtuniku distsiplinaarsüütegu süüline tegu, mis seisneb ametikohustuste täitmata jätmises, mittekohases täitmises või ka vääritus teos. Distsiplinaarasjade lahendamiseks on Riigikohtu juures distsiplinaarkolleegium. Distsiplinaarkolleegiumi ülesanded on kohtuniku süü tõendamine, süüdimõistmine ja distsiplinaarkaristuse määramine. Kohtunikku saab süüteo toimepanemise eest karistada noomitusega, kuni kuupalga suuruse rahatrahviga, ametipalga vähendamisega või ametist tagandamisega. Kui distsiplinaarsüütegu pole toime pandud, mõistetakse kohtunik õigeks. Distsiplinaarkolleegiumil on menetluse ajaks õigus kohtunik teenistusest kõrvaldada ning vähendada tema palka kuni poole võrra. 

Distsiplinaarkolleegium koosneb viiest riigikohtunikust, viiest ringkonnakohtunikust ja viiest esimese astme kohtunikust. Esimehe ja teised riigikohtunikest liikmed nimetab ametisse Riigikohtu üldkogu ning esimese ja teise astme kohtunikest liikmed valib kohtunike täiskogu. Kolleegiumi liikmed valitakse kolmeks aastaks. Ühe konkreetse distsiplinaarasja lahendamiseks moodustab kolleegiumi esimees viieliikmelise kohtukoosseisu kolmest riigikohtunikust, ühest ringkonnakohtunikust ja ühest esimese astme kohtunikust. 

## Viited
Norra kodakondsus

**Norra kodakondsus** määratleb isiku suhte Norra riigiga. Norra kodanikuks võib saada sünniga või naturalisatsiooni korras.

## Norra kodakondsuse taotlemine
Väliskodanikel on võimalik Norra kodakondsust taotleda järgmistel tingimustel: 

* isik on viimase 10 aasta jooksul elanud 7 aastat Norras;
* isikul on kehtiv elamisluba, mis ei kaota oma kehtivust enne kodakondsuse taotlemise ja otsuse vastuvõtmise lõppu;
* isik tunneb norra keelt, kultuuri ja ajalugu;
* isik elab Norras kodakondsuse taotlemise protsessi vältel;
* isik annab ametkonnale väljavõtte oma karistusregistrist, mille sisu võib aga mõjutada kodakondsuse saamise tõenäosust.

Kodakondsuse taotlemine on tavalisest erinev, kui isiku elukaaslasel või abikaasal on Norra kodakondsus. Sellisel juhul tuleb lisaks eelnevale täita järgmised tingimused:

* Norras elatud aeg ning abielu kestus peavad kokku olema vähemalt 7 aastat (ehk kui isik on 3 aastat Norra kodanikuga abielus olnud ja 4 aastat Norras elanud, võib ta taotleda Norra kodakondsust);
* isikul peavad olema kõik kolme viimase aasta elamisload vähemalt 1-aastase kestusega;
* isik peab läbima norra keele ja sotsiaalteaduste tunnid ning kõik kodakondsuse taotlemise programmi eksamid;
* isik peab taotlemise hetkel ja ka edaspidi elama Norras.

Vastupidi Eestile lubab Norra 2020. aasta alguses tehtud otsusega Norra kodanikel omada topeltkodakondsust. Siiski ei saa Eesti kodanik omada Norra kodakondsust, kuna selleks peavad mõlemad riigid lubama topeltkodakondsust.

## Viited

## Välislingid
* "Dokumendivead kasvatasid Norra kodakondsusega isikute arvu" Postimees, 10. september 2012
* Andres Laiapea: "Debatt topeltkodakondsuse teemal Norras" Kesknädal, 20. mai 2018
Ameerika Ühendriikide kodakondsus

**Ameerika Ühendriikide kodakondsus** määratleb isiku suhte Ameerika Ühendriikidega.

Sarnaselt näiteks Norraga ja erinevalt Eestist lubavad Ameerika Ühendriigid topeltkodakondsust. Ajaliselt võtab USA kodakondsuse taotlemine aega kauem kui Norra või Eesti kodakondsuse taotlemine. Erinev on ka see, et USA kodakondsust ei saa taotleda alaealised.

## Kodakondsuse taotlemine
USA kodakondsust saab taotleda, kui isik:
* on kodakondsuse taotlemise ajal vähemalt 18 aastat vana;
* on olnud seaduslikult USA alaline elanik viimased 3 või 5 aastat (aasta oleneb sellest, millise kategooria raames isik kodakondsust taotleb);
* oskab rääkida, kirjutada ja lugeda inglise keeles;
* on jätkuvalt USA elanik ja viibib füüsiliselt USA-s;
* tunneb USA ajalugu ja riigikorraldust;
* peab olema nõus andma truudusvande USA-le;
* peab näitama, et ta on nõus käituma vastavalt USA põhiseadusele ning tõestama tahet ja suutlikkust järgida USA põhiseaduslikku korda.

## Vaata ka
* Ameerika Ühendriikide pass

## Viited
Capilla posa

***Capilla posa*** on väike nelinurkne võlvitud kabelitaoline ehitis, mis on iseloomulik 16. sajandi Uus-Hispaania kloostrikompleksidele. Sellele on iseloomulik suur kaarava ühel või kahel küljel ja ehitist kroonib püramiidikujuline katus, fassaad on sageli kaunistatud raiddekooriga. *Capillas posas* paiknesid mitmekaupa müüriga ümbritsetud kloostriõue ehk aatriumi müüriservades ja neis eksponeeriti pühakukujusid.

## Kirjeldus
Nende kabelite arhitektuuriline lahendus ja dekoor olid omased ainult Uus-Hispaaniale, kusjuures dekoor oli sageli loodud kohalike meistrite poolt ja kombineeris stiilit vallutuseelse mehhiko kunsti ja barokkstiili jooni. Parimad näited sellest on kabelid Huejotzingo ja Calpani kloostrites Pueblas, kus kabelite skulptuurid järgivad keskaja ja renessansi esteetilist kaanonit, kuid on loodud kohalike kiviraidurite iseloomulikus selgejoonelises madalreljeefis (*[[tequitqui]]*), mõjudes isegi sünkretistlikuna.

Huejotzingo San Migueli kloostri neli kabelit on pühitsetud Ristija Johannesele, Jaakobus vanemale, Maarja taevaminekule ja Peetrusele ning Paulusele. Kõigi kabelite põhiplaaniks on ruut küljega 5,40 meetrit. Pääs kabelisse on läbi suure kaare, mille profileering jäljendab kloostri peaportaali, ja fassaadi kaunistab sõlmedega köiemotiiv, mis vihjab pühale Franciscusele Assisist.

## Pildid

Capilla Posa Huejotzingo.jpg|Huejotzingo kloostrimüür taamal asuva kabeliga
Capilla posa de Epazoyucan, Hidalgo.jpg|Epazoyucani San Andrés Apóstoli augustiinlaste klooster, esiplaanil paremal *capilla posa*
Capilla posa de Tepoztlan, Morelos.jpg|Dominiiklaste *capilla posa* Tepoztláni Kristuse sünni kloostris
Ex Convento de San Mateo Apóstol y Evangelista - Atlatlahucan Morelos - Capilla Posa.JPG|Kabel Atlatlahucani San Mateo kloostris Moreloses
IntactCapillaPosaTancoyol.JPG|Kabel Tancoyoli misjonijaamas Querétaros
02624 Capilla Posa 2.JPG|Kabeli varisenud võlv Tepoztláni kloostris
Jf9243Church Minalin Saint Monica Parish Pampangafvf 18.JPG|*Capilla posa* Minalini Santa Monica kiriku juures Filipiinidel


## Viited

## Välislingid
* capilla posa. - Glosario ilustrado de arte arquitectónico (pildid, hispaania keeles)
Õigusvastasus

**Õigusvastasus** (inglise keeles *illegality*) on süüteokoosseisus kirjeldatud teo ebaõigus, mis näitab, et teoga rikutakse õiguskorda. Õigusvastasuse põhimõtte järgi kehtib õiguskord isikute jaoks võrdselt.

## Õigusvastasuse olemus ja kujunemine
Objektiivse õigusvastasuse määratles 1867. aastal R. Ihering, öeldes, et teatud juhtudel ei pruugi selle toime pannud isik olla teos süüdi.

Õigusvastasus on olemuslikult õigusnormi rikkumine, millel saab eristada formaalset ja materiaalset käsitlust. 

* Formaalne õigusvastasus on kindla õigusnormi rikkumine. 
* Materiaalne õigusvastasus hõlmab isiku õigushüve kahjustumist.

Kahe mõiste erinevus seisneb asjaolus, et materiaalne käsitlus avab õigusrikkumise sisu üksikasjalikumalt, käsitledes õigusvastasust kui midagi rohkemat kui vaid normi enda rikkumist – materiaalne õigusvastasus aitab mõista tegeliku kahju teket.

## Õigusvastasust välistavad asjaolud

Õigusvastasuse välistab selle vastand õiguspärasus, mille alusel on tegu tegija jaoks lubatud. Õigusvastasust välistavad asjaolud on hädakaitse, hädaseisund ja kohustuste kollisioon. 

### Hädakaitse

Hädakaitse alusel on isikul õigus kahjustada ründaja õigushüvet, kui ta tõrjub õigusvastast rünnet enda vastu. Hädakaitse võimaldab kaitsta nii ennast kui õiguskorda tänu ründe lõpetamisele. Hädakaitse vastu ei ole lubatud kasutada hädakaitset.

Hädakaitse hõlmab järgmisi põhielemente.

* Hädakaitseseisund on seisund, mis tekib hetk enne rünnet. Rünne peab olema vahetu või vahetult eesseisev ning õigusvastane.
* Hädakaitsetegevus on ründaja vastu suunatud käitumine, mille eesmärk on lõpetada rünne.

Hädakaitse olukorras tuleks valida ründajat kõige vähem kahjustav vahend, juhul kui leidub samaväärseid vahendeid. See aga ei tähenda, et kaitsja peaks kasutama ründe lõpetamiseks ebakindlat kaitsevahendit, mis võiks teda suuremasse riskiolukorda panna.

### Hädaseisund

Hädaseisund on olukord, kus on tekkinud vahetu oht enda või teise isiku õigustatud huvidele. Hädaseisundi korral on võimalik oht kõrvaldada, tekitades teisele õigustatud huvile kahju.

Hädaseisundi teke on situatsioon, mil isik peab valima kahe hüve vahel ühe, mille ta päästab. Teine mittevalitud hüve saab sel juhul kahjustada. Hädaseisundivõime on olemas kõigil õigushüvedel, sealhulgas nii füüsilistel (näiteks kehaline puutumatus) kui ka vaimsetel. Oluline on meeles pidada, et ühe õigushüve riivamine peab reaalselt aitama teist õigushüve päästa.

### Kohustuste kollisioon

Klassikaline kohustuste kollisioon tähendab tegevusetust. Sellises olukorras on isikul vähemalt kaks tegutsemiskohustust, aga täita on võimalik vaid üks. Isikult ei tohi nõuda võimatu tegutsemiskohustuse täide viimist, mistõttu on tegevusetus ühe tegutsemiskohustuse suhtes õigustatud.

Eristada on võimalik kolme tüüpi kohustuste kollisioone:
* tegutsemiskohustuste kollisioon;
* tegutsemis- ja tegevusetuskohustuse kollisioon;
* tegevusetuskohustuste kollisioon. 

Isik peab kohustusi kaaluma ning päästma väärtuslikuma hüve. Selles olukorras on õigustatud loobuda vähem väärtusliku hüve päästmisest.

### Viited
Kinnipidamisõigus

**Kinnipidamisõigus** võib tähendada:
* **[[Kinnipidamisõigus (võlaõigus)|Kinnipidamisõigus]]**, mõiste võlaõiguses (*right of retention*)
* **[[Kinnipidamisõigus (karistusõigus)|Kinnipidamisõigus]]**, mõiste karistusõiguses (*right of detention*)
Sergei Kolesnikov

**Sergei Vladimirovitš Kolesnikov** (*Сергей Владимирович Колесников,* sündinud 1948 Leningradis) on endine Venemaa suurärimees, kes avalikustas nn Putini paleega seotu.

## Elukäik ja tegevus
1972 lõpetas biofüüsika erialal Leningradi Polütehnilise Instituudi ja töötas järgnevad 20 aastat teadlasena. 1992. aastal osales koos Vladimir Putiniga meditsiiniseadmete importimisega tegeleva ettevõtte Petromed loomises, mis alates 1996. aastast on erastruktuur, mis kuulus Kolesnikovile ja Dmitri Gorelovile, 50/50. Täites Venemaa riiklikke meditsiinitellimusi kanti Putini korraldusel 35 % tehingu maksumusest välismaal asuvatesse *offshore*-firmadesse, millest hiljem rahastati Idokopase neeme residentsi ehk nn Putini palee ehitust. Selle vastu protesteerides kirjutas Kolesnikov septembris 2010 avaliku kirja Venemaa president Dmitri Medvedevile, millele viimane ei vastanud. Kiri avaldati 23. detsembril 2010 ajalehes Washington Post (David Ignatius, Washington Posti personalikolumnist, avaldas artikli K.-st, tema kirjast Medvedevile ja paleest 23. detsembril 2010). 2010. aasta sügisel põgenes Kolesnikov Venemaalt. Ta ostis ühe suuna pileti Türki, kust jätkas teekonda Ameerika Ühendriikidesse. Hiljem asus elama Eestisse, kus tegeleb kinnisvarainvesteeringute ja taaskasutatavate materjalide kasutamise tehnoloogiatega.

## Viited
Peterburi Riiklik Arhitektuuri- ja Ehitusülikool

**Peterburi Riiklik Arhitektuuri- ja Ehitusülikool** (vene keeles *Санкт-Петербургский государственный архитектурно-строительный университет*) on tehnikaülikool Venemaal Peterburis, kus koolitatakse ehitusinsenere ja arhitekte. 

Ülikooli deviis on "Ehitame koos tulevikku".

## Ajalugu
Peterburi Riikliku Arhitektuuri- ja Ehitusülikooli asutas 1993. aastal Venemaa Föderatsiooni Teaduse ja Kõrghariduse Ministeerium. 

Ülikool ise peab oma asutamisaastaks 1832. aastat, kui tegevust alustas Tsiviilinsenerde Kool, millest hiljem kujunes **[[Peterburi tsiviilinseneride instituut|Tsiviilinseneride Instituut]]**. 

Pärast Vene impeeriumi kukkumist jätkas instituut uute nimede all:
*1917–1924 **Petrogradi Tsiviilinseneride Instituut**
*1924–1930 **Leningradi Tsiviilinseneride Instituut**
*1930–1931 **Leningradi Kommunaalehituse Instituut**
*1931–1941 **Leningradi Kommunaalehitusinseneride Instituut**
*1941–1992 **Leningradi Ehitusinstituut** (akronüüm **LISI**)
*1992–1993 **Peterburi Ehitusinstituut**
*alates 1993 Peterburi Riiklik Arhitektuuri- ja Ehitusülikool

## Rektoreid
*1923–1927 Grigori Perederi

## Õppejõude
*Grigori Perederi

## Vaata ka
*Peterburi tsiviilinseneride instituut

## Viited

## Välislingid

*Koduleht
Maksim Galkin

**Maksim Aleksandrovitš Galkin** (vene keeles Максим Александрович Галкин; sündinud 18. juunil 1976) on vene-juudi päritolu Venemaa näitleja, laulja, estraadiartist, humorist, telesaatejuht ja kolumnist. Ta on laulja Alla Pugatšova abikaasa.

## Elulugu
Tema isa Aleksandr (1935–2002) oli sõjaväelane (kindralpolkovnik), rahvuselt venelane ja ema Natalja (1941–2004) oli geofüüsik, rahvuselt juut. 

Varases lapsepõlves elas Maksim Saksa DV-s. Kui Maksim oli seitsmeaastane, suunati tema vanemad Odessasse, kus ta käis koolis esimesed 3 klassi. Seejärel asus pere ümber Burjaatiasse, kus Maksim õppis kuni viienda klassini Ulan-Ude koolis nr 5. Perekond elas sõjaväelinnakeses, mis asub 100 km kaugusel Baikali järvest.

Maksimi näitlejaanne avaldus varakult, kui ta esines paljudes koolinäidendites ning hakkas parodeerima oma kaasõpilasi, õpetajaid ja isegi kooli direktorit.
Juba 6. klassis toimus Galkini esimene esinemine: ta korraldas nukuetenduse, kus rääkis eri tegelaste rolle eri häältega.

1993 lõpetas Galkin Moskva gümnaasiumi nr 1543. Seejärel õppis Venemaa Riiklikus Humanitaarülikoolis lingvistikat ja lõpetas ülikooli 1998.

Tema näitlejadebüüt toimus aprillis 1994, kui ta esines Moskva Riikliku Ülikooli näidendis «Фонтаны любви к ближнему». Juunis 1994 osales ta Moskva Riikliku Estraaditeatri meelelahutusprogrammis, kus ta parodeeris poliitikute Boriss Jeltsini ja Vladimir Žirinovski kõnesid. Sellest algas tema tähelend artistina. Tollane tipphumorist Mihhail Zadornov nimetas Galkinit oma mantlipärijaks.

Juulis 2001 toimus Galkini esimene soolokontsert festivalil "Slavjanski bazar b Vitebske" («Славянский базар в Витебске»). Oktoobris 2001 proovis ta end uuel alal – hakkas laulma. Tema esimene esinemine lauljana oli duett koos Alla Pugatšovaga – laul «Будь или не будь». Sellest ajast esineb ta pidevalt Venemaa kontserdilavadel ja telekanalites.

Galkin on juhtinud telemänge, talendisaateid, tõsielusaateid, uusaastakavu ja muusikafestivale, mõnel korral ka tandemina koos Alla Pugatšova, Nikolai Baskovi, Volodõmõr Zelenskõi ja Filipp Kirkoroviga. Detsembris 2000 juhtis Galkin telesaadet, millega tähistati humorist Gennadi Hazanovi 55. sünnipäeva. Veebruarist 2001 kuni septembrini 2008 juhtis Galkin telemängu "Kes tahab saada miljonäriks?". 2011. aastal juhtis ta koos Pugatšovaga telesaadet „Утренняя почта” Ukraina telekanalis «Интер».

Galkin on mänginud mitmes filmis, dubleerinud multifilme ja osalenud reklaamides. 

Galkinil on oma kontod Instagramis ja YouTube'is, millel on üle 8 miljoni jälgija.

Pugatšova ja Galkin hakkasid kohtamas käima 2001. aastal, koos elavad nad alates 2005. aastast, nad abiellusid 23. detsembril 2011 ja nende laulatus toimus novembris 2017 Moskva oblasti ühes väikeses külakirikus.

18. septembril 2013 sünnitas surrogaatema kaksikud Jelizaveta (Liza) ja Garri, kelle Pugatšova ja Galkin lapsendasid. Alates septembrist 2020 õpivad lapsed Moskva 1. Gümnaasiumis (erakool, kus õppemaks on üle 4000 euro kuus).
Külli Urb

**Külli Urb** (sündinud 9. detsembril 1950) on eesti kultuurikorraldaja, õpetaja ja Tallinna Puuetega Inimeste Koja juht. 

Ta on olnud Tallinna volikogu (VIII koosseisus 2013–2017, IX koosseisus 2021) ja sotsiaal- ja tervishoiukomisjoni liige, lisaks aastaid Nõmme Linnaosakogu liige, juhtinud ka Nõmme linnaosakogu sotsiaal- ja tervishoiukomisjoni. Tegelenud erivajadustega inimeste ja omastehooldajate huvikaitsega.

Ta on üks 1989. aastal loodud Nõmme Vabakooli Seltsi asutajaid, sama selts asutas Tallinna Erakooli.  Kool avati 1. septembril 1990, Külli Urb töötas seal klassiõpetajana seitse aastat.

Aastatel 1973–1978 õppis eripedagoogikat.

Ta on kirjutanud 2019. aasta Riigikogu valimiste ajal: "Kuna oleme väike maa, on Eestil suur võimalus muutuda inimkeskseks riigiks, selliseks inimese ja looduse mõõtu riigiks, riigiks, kus igaüks loeb. Tuleb üles leida julgus, et muutuda. Minu arvates ongi nende valimiste põhiküsimusteks demokraatia arendamine, kodanikujulguse esiletõus, kindlasti ka nõrgemate kaitse."

Ta on 3. maist 1998 Sotsiaaldemokraatliku Erakonna liige. Kuulub erakonna volikogusse (erakonna kõrgeim organ üldkogude vahelisel ajal) ja juhib Nõmme osakonda.

Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 202 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Nõmme linnaosas, kogus 207 häält ning ei osutunud valituks.

## Isiklikku
Külli Urbi hobid on lugemine, aiandus, fotograafia, muusika. Tal on kaks poega ja üks tütar. Poeg Aron Urb on fotograaf, tütar on kujundaja. Noorem poeg Andreas on sügava puudega.

## Viited
Seidi Haarla

**Seidi Haarla** (sündinud 1984 Kirkkonummi vallas) on soome näitleja.

Ta mängis filmis Kupee nr 6 naispeaosa.
Mari Laanemets

**Mari Laanemets** (sündinud 31. oktoobril 1975) on kunstiteadlane.

Bakalaureuse- ja magistrikraadi omandas ta Eesti Kunstiakadeemias kunstiteaduse erialal. Doktorantuuri läbis Mari Laanemets Berliini Humboldti Ülikoolis. Tema peamine uurimissuund on 1960. ja 1970. aastate alternatiivne kunst NSV Liidus. Lisaks uurib ta selle lõikumist arhitektuuri ja disainipraktikatega, sõjajärgset abstraktsionismi ja moderniseerumise esteetikat Ida-Euroopas.

Ta töötab Eesti Kunstiakadeemia kunstiteaduse ja visuaalkultuuri instituudi vanemteadurina.

## Looming
*"Zwischen westlicher Moderne und sowjetischer Avantgarde : inoffizielle Kunst in Estland 1969-1978" (Berlin, 2011) ("Lääne modernismi ja nõukogude avangardi vahel: kunstipraktika Ida-Euroopas Eesti näitel, 1969-1978")

Lisaks on ta kureerinud näitusi nii Eestis kui ka välismaal.

## Tunnustus
* 1997 – III preemia Eesti Teaduste Akadeemia noorte teadlaste konkursil uurimistöö "Hüperrealismi retseptsioon eesti kunstikriitikas" eest
* 2002 – Eesti Kultuurkapitali kujutava ja rakenduskunsti sihtkapitali aastapreemia alternatiivse "Tallinna juhi" koostamise ja toimetamise eest (koos Andres Kurega)
* 2009 – Eesti Kunstiteadlaste ja Kuraatorite Ühingu aastapreemia näituse ja kataloogi "Keskkonnad, projektid, kontseptsioonid. Tallinna kooli arhitektid 1972–1985" eest (koos Andres Kurega)
* 2011 – Ervin Pütsepa preemia kunstiteadusliku monograafia "Zwischen westlicher Moderne und sowjetischer Avantgarde: Inoffizielle Kunst in Estland, 1969–1978" eest
* 2019 – Eesti Kunstiteadlaste ja Kuraatorite Ühingu aastapreemia näituse "Abstraktsioon kui avatud eksperiment" eest
* 2023 – Eesti Kultuurkapitali arhitektuuri sihtkapitali aastapreemia näituse "Prognoos ja fantaasia: piirideta arhitektuur 1960.–1980. aastatel" eest (koos Andres Kurega)
## Viited
Konfiskeerimine

**Konfiskeerimine** (ladinakeelsest sõnast *confiscatio* 'fiskusega ühendamine') on omandi või muu õiguse lõplik, tahtevastane ja tasuta üleminek õiguse seniselt omajalt riigile.  Süüteo ja konfiskeeritava eseme omavahelise seose alusel eristab seadus kolme konfiskeerimise liiki:

*  süüteo toimepanemise vahendi konfiskeerimist ;
*  süüteo objekti konfiskeerimist ;
*  süüteoga saadud vara ehk kriminaaltulu või kuriteo vilja konfiskeerimist .

Konfiskeerimise kui karistusõigusliku meetme eesmärk on võtta ära toimepanijalt kogu sellise rahaliselt hinnatav kasu, mis on omandatud ebaseadusliku tegevuse käigus.  Konfiskeerimisotsuse adressaat on süüteo toimepanija või kolmas isik, kes on toimepanija arvel rikastunud.

## Viited